คือเมื่อคืนเราล้างตาด้วยน้ำเปล่าค่ะ ให้น้ำไหลผ่านตา ทีนี้พอล้างละเหมือนน้ำเข้าไปในตา ล้างเสร็จก็รู้สึกหน่วงๆหนักๆที่บริเวณถุงใต้ตาค่ะ อันนี้คือเป็นไปได้มั้ยคะว่าน้ำเข้าไปเยอะเกิน หรือน้ำเข้าไปขัง หรืออาจมีอะไรเข้าไปอยู่ข้างใต้ตา ขอบค่ะ
สวัสดีค่ะ อาการหนักๆ หน่วงๆ บริเวณใต้ตา อาจเกิดจากการที่ล้างตาด้วยน้ำเปล่ามากเกินไปได้ค่ะ เพราะในน้ำเปล่า ไม่ได้มีองค์ประกอบของแร่ธาตุเหมือนน้ำตา และอาจมีคลอรีนหรือสารอื่นๆ ปนอยู่ การล้างดวงตามากไป จึงอาจทำให้รู้สึกแสบ เจ็บ หรือหน่วงๆ ดังที่เป็นอยู่ได้นอกจากนี้ อาจเกิดจากการมีสิ่งแปลกปลอมไปติดอยู่ หรือเกิดจากมีการอักเสบติดเชื้อที่เยื่อบุตา ดังนั้น ก็ควรสังเกตอาการต่อไป หากรู้สึกเจ็บเปลือกตามากขึ้น เคืองเวลากระพริบตา เยื่อบุตาแดง มีขี้ตามาก ก็แสดงว่าอาจมีสิ่งแปลกปลอมติดอยู่ หรือมีการอักเสบติดเชื้อเกิดขึ้น แนะนำควรไปพบแพทย์เพื่อตรวจและรักษาค่ะ ในเบื้องต้น ก็ไม่ควรล้างตาต่ออีก ไม่ขยี้ตา ไม่หยอดยาอะไรไปค่ะ